എന്തിനും ഏതിനും കൈക്കൂലി വിലവിവരപ്പട്ടിക പുറത്ത് വിട്ട് ഐ.പി.എസ് ഉദ്യോഗസ്ഥന് സേലം: പോലീസുകാര് വാങ്ങുന്ന കൈക്കൂലി കണക്ക് പുറത്തുവിട്ട് സേലം എസ്പി ശ്രീഅഭിനവ് ഐപിഎസ്. സേലം ജില്ലയില് പോലീസുകാര് കൈക്കൂലി വാങ്ങുന്ന പരാതി വ്യാപകമായതോടെ ഇതിനു തടയിടാനാണ് കൈക്കൂലി പട്ടിക പ്രത്യേക സര്ക്കുലറാക്കി എസ്പി പുറത്തുവിട്ടത്. വിവിധ ആവശ്യങ്ങള്ക്ക് പോലീസുകാര് ഈടാക്കുന്ന കൈക്കൂലിയുടെ തരംതിരിച്ച കണക്കുകളാണ് പട്ടികയിലുള്ളത്. കൈക്കൂലി വാങ്ങുന്ന ഉദ്യോഗസ്ഥര്ക്കെതിരേ കര്ശന നടപടി സ്വീകരിക്കാന് എഎസ്പിമാര്ക്ക് നിര്ദേശവും നല്കി. പരിശോധന വ്യാപകമാക്കി കൈക്കൂലിക്കാരായ പോലീസുകാര്ക്കതിരേ ശക്തമായ നടപടി സ്വീകരിച്ച് അഴിമതി രഹിത ഭരണനിര്വഹണം ഉറപ്പുവരുത്തണമെന്നും എസ്പി സര്ക്കുലറില് നിര്ദേശം നല്കിയിട്ടുണ്ട്.ഒക്ടോബര് ആറിനാണ് ഇത്തരമൊരു സര്ക്കുലര് എസ്പി പുറത്തുവിട്ടത്. കൈക്കൂലി പട്ടിക സാമൂഹ്യ മാധ്യമങ്ങളില് വൈറലാവുകയും ചെയ്തു. തന്റെ കീഴുദ്യോഗസ്ഥരുടെ കൈക്കൂലിയോടുള്ള ആര്ത്തിയില് മനസ്സ് മടുത്താണ് പോലീസ് സേനയിലെ വിവിധ തസ്തികയിലുള്ളവര് ഓരോ കുറ്റങ്ങള്ക്കും വേര്തിരിച്ച് കൈപ്പറ്റുന്ന കൈക്കൂലിയുടെ പട്ടിക അദ്ദേഹം പുറത്ത് വിട്ടത്.The post എന്തിനും ഏതിനും കൈക്കൂലി വിലവിവരപ്പട്ടിക പുറത്ത് വിട്ട് ഐ.പി.എസ് ഉദ്യോഗസ്ഥന് first appeared on MalayalamExpressOnline.